दुपहिया वाहन चालकों में बांटे हेलमेट, सुरक्षा का महत्व बताया
बीकानेर | यातायातनियमों के पालन को लेकर बीकानेर फाइबर कूलर एसोसिएशन ने रविवार को जिला उद्योग संघ भवन में दोपहिया वाहन चालकों में हेलमेट बांटे। मुख्य अतिथि आर.के सेठिया एवं विशिष्ट अतिथि द्वारका प्रसाद पच्चीसिया उमाशंकर आचार्य थे। कार्यक्रम की अध्यक्षता करते हुए किरण गोदारा ने कहा कि यातायात नियमों का पालन सभी को करना चाहिए। ताकि वाहन चलाते समय चालक और उसके परिवार की सुरक्षा बनी रहे। इस दौरान एसोसिएशन की तरफ से पीबीएम हॉस्पिटल में सभी एयरकूलर को ठीक करवाने का संकल्प लिया। इस मौके पर रितेश गुप्ता, पवन, के.के मेहता, फूलचंद, सुनील, पंकज कोचर, महावीर सहित कई लोग उपस्थित थे। कार्यक्रम का संचालन ज्योतिप्रकाश रंगा ने किया।
जिला उद्योग संघ में किया गया हेलमेट का वितरण।
hin_Deva hin_Deva hin_Deva